  

Datum: 16. 5. 2023

Številka: PO-16/2023

**Vabilo na mednarodno poletno delavnico,**

**etnološka dediščina v prostoru doline zgornje Kolpe in Čabranke**

Spoštovane kolegice in kolegi, drage študentke in študenti, lepo vabljeni na našo raziskovalno delavnico v obmejnem prostoru Hrvaške in Slovenije, tokrat ponovno s prostimi prehodi meje.

V sklopu projektov delovne skupine za ljubitelje etnologije pri Slovenskem etnološkem društvu in Etnološke zbirke Palčava šiša, ob sodelovanju Pokrajinskega muzeja Kočevje, Pomorskog i povijesnog muzeja Hrvatskog primorja Rijeka in lokalnih društev tudi letos organiziramo poletni tabor v Plešcih na Hrvaškem. Obiskovali bomo oba bregova mejne reke Čabranke in Kolpe, zapisovali pričevanja o tukajšnjem življenju, snemali in razmišljali o razvoju arhitekture stanovanjskih stavb, raziskovali načine tradicionalne predelave sadja in izvedbo starih sušilnic. Lokalni govori tega območja so vpisani v registra obeh držav in imajo status kulturnega spomenika. Skupaj se bomo potrudili, da bo delo na lastno odgovornost varno za vse. Več o preteklih delavnicah in objavah, ki so sledile, si lahko preberete v poročilih v Glasnikih SED ali na Digitalni knjižnici Slovenije.

Delavnica bo potekala predvidoma v času **od sobote, 12. avgusta** **do sobote, 19. avgusta 2023**, terensko delo se bo odvijalo od 9. do 16. ure. Vsak večer bodo sledile različne spremljevalne prireditve, ki se jih udeležuje tudi ostala javnost: različne delavnice, filmske projekcije, predavanja, literarni in pripovedni večeri. Vsak od udeležencev se bo predstavil s kratkim predavanjem iz svojega dela ali študija. O natančnejšem programu boste obveščeni.

Za študente je na voljo brezplačno skromnejše prenočišče v Palčavi šiši – kulturnem spomeniku. Na teren se bomo vozili skupaj v osebnih avtomobilih ali s kolesi.

**Študentke in študenti** so **oproščeni plačila kotizacije. Aktivna udeležba na delavnici**  se lahko upošteva **tudi kot študijska praksa**. Ker pri delavnici sodeluje s sofinanciranjem preko projektov Palčave šiše Urad vlade republike Slovenije za Slovence v zamejstvu in po svetu, bomo študentom pokrili stroške prevoza, organizirane prehrane in bivanja. Za možnost brezplačne nastanitve in vsega ostalega se je potrebno dogovoriti z organizatorjem.

**Cena delavnice za vse ostale** je **25,00 € za člane SED** s plačano članarino za leto 2023, za ostale in **nečlane pa 35,00 €.** Ostale stroške (spanje in hrano, prevoz do lokacije delavnice in nazaj) plača ta udeleženec sam.

**Posebno vabljene študentke in študentje iz Slovenije in Hrvaške ter iz ostalega zamejstva! Program podpirata Ministrstvo za kulturo RS ter Urad vlade republike Slovenije za Slovence v zamejstvu in po svetu.**

Vse informacije so dostopne tudi na spletni strani SED: www.sed-drustvo.si ali pri **Marku Smole**, tel. **+386 41 744 828, s katerim se je treba pred prijavo dogovoriti o možnostih in pogojih vaše udeležbe, saj je število sodelujočih omejeno**.

**Kotizacijo po dogovoru za prijavo plačate na TRR SED (SI56 0208 3001 6028 646 - reference 00 900)**. **Prijave sprejemamo do zapolnitve prostih mest oziroma do petka, 16. 6. 2023, na naslov:** info@sed-drustvo.si.

Prijavite se čim prej, saj je število mest omejeno.

Lepo vabljeni!

Delovna skupina za ljubitelje Predsednica SED

mag. Marko Smole dr. Tanja Roženbergar, l.r.